

**UPRAVNI ODJEL ZA PRAVNE**

**I ZAJEDNIČKE POSLOVE**

**Povjerenstvo za provedbu javnog natječaja za prijam u službu**

**višeg referenta za službeničke odnose**

**KLASA: 112-02/17-01/36**

**URBROJ: 2198/1-10-17-8**

**Zadar, 21. ožujka 2017. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11), tročlano povjerenstvo za provedbu javnog natječaja za prijam u službu 1 službenika, na neodređeno vrijeme, na radno mjesto br. 18. iz Pravilnika o unutarnjem redu upravnih tijela Zadarske županije, viši referent za službeničke odnose u Upravni odjel za pravne i zajedničke poslove, Odsjek za službeničke odnose i pravne poslove, objavljuje slijedeći

**P O Z I V**

**na prethodnu provjeru znanja i sposobnosti kandidata**

**Prethodna provjera znanja i sposobnosti kandidata, radi provjere stručnih i općih sposobnosti kandidata prijavljenih na javni natječaj za prijam u službu višeg referenta za službeničke odnose u Upravni odjel za pravne i zajedničke poslove, Odsjek za službeničke odnose i pravne poslove, na neodređeno vrijeme, uz obvezni probni rad u trajanju od 3 mjeseca,** objavljenog u „Narodnim novinama“ broj 18/2017 od 1. ožujka 2017. godine i na mrežnoj stranici Zadarske županije, održat će se:

**dana 27. ožujka (ponedjeljak) 2017. godine u Domu Županije u prostorijama Male vijećnice, Božidara Petranovića 8, 23000 Zadar, s početkom u 13,00 sati**

Pravo pristupa na prethodnu provjeru znanja i sposobnosti imaju kandidati koji su dostavili pravovremene i potpune prijave te koji udovoljavaju propisanim i objavljenim uvjetima javnog natječaja, a to je slijedeći kandidat:

1. Josip Skoblar

**Objavom ovog poziva kandidati se smatraju obaviještenima o pozivu na prethodnu provjeru znanja i sposobnosti.**

Prethodna provjera znanja i sposobnosti temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11).

**Podnositeljima nepravodobnih i nepotpunih prijava kao i podnositeljima koji ne udovoljavaju propisanim i objavljenim uvjetima javnog natječaja te se ne smatraju kandidatima, upućena je odgovarajuća pisana obavijest.**

1. Kandidat je dužan pridržavati se utvrđenog vremena testiranja. Ako kandidat, koji udovoljava propisanim i objavljenim uvjetima javnog natječaja ne pristupi prethodnoj provjeri znanja i sposobnosti u zakazano vrijeme, bez obzira na razloge ili tijekom njena trajanja odustane od iste, smatrat će se da je povukao prijavu na javni natječaj.

2. Moli se kandidat sa sobom ponijeti osobnu iskaznicu ili drugu identifikacijsku ispravu.

3. Za vrijeme pisanog testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provodi provjera,

- razgovarati s ostalim kandidatima ili na drugi način remetiti mir i red.

Ukoliko se kandidat ponaša neprimjereno ili prekrši neko od prethodno opisnih pravila, bit će zamoljen da se udalji sa testiranja, a njegov rezultat i rad Povjerenstvo za provedbu javnog natječaja neće bodovati.

4. Pravni izvori za pripremanje kandidata za prethodnu provjeru znanja za radno mjesto višeg referenta za službeničke odnose u Upravni odjel za pravne i zajedničke poslove su sljedeći:

1. Zakon o općem upravnom postupku („Narodne novine“ 47/09),
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11),
3. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13).

Izvori za pripremu kandidata objavljeni u „Narodnim novinama“ dostupni su na mrežnoj stranici [narodne novine](http://narodne-novine.nn.hr/oglasi/default.aspx), izvor objavljen u „Službenom glasniku Zadarske županije“ dostupan je na linku [zadarska županija-službeni glasnici](http://www.zadarska-zupanija.hr/index.php/sluzbeni-glasnici).

5. Prethodna provjera znanja i sposobnosti kandidata obavlja se putem pisanog testiranja i intervjua.

6. Za svaki dio provjere kandidatu se dodjeljuje određeni broj bodova od 1 do10.

7. Pisani test sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje ili više od 50% bodova na provedenom testiranju.

8. Ako kandidat koji je pozvan na prethodnu provjeru znanja i sposobnosti ostvari najmanje ili više od 50% ukupnog mogućeg broja bodova, Povjerenstvo za provedbu javnog natječaja provest će intervju istog dana.

Povjerenstvo kroz intervju s kandidatom utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

9. Kandidat koji je pristupio prethodnoj provjeri znanja i sposobnosti ima pravo uvida u rezultate provedenog postupka.

10. Nakon provedenog postupka prethodne provjere znanja i sposobnosti, Povjerenstvo za provedbu javnog natječaja utvrđuje rang listu kandidata prema ukupnom broju bodova ostvarenog na pisanom testiranju i intervjuu, te ju dostavlja pročelnici Upravnog odjela za pravne i zajedničke poslove, uz izviješće o provedenom postupku koju potpisuju svi članovi povjerenstva.

11. Pročelnica Upravnog odjela za pravne i zajedničke poslove donijet će rješenje u zakonskom roku.

Riječni i pojmovni skupovi u ovom Pozivu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj poziv objavljuje se na mrežnim stranicama Zadarske županije [www.zadarska-zupanija.hr](http://www.zadarska-zupanija.hr) i na oglasnoj ploči Doma Županije, Božidara Petranovića 8, Zadar, s danom 21. ožujka 2017. godine.

 **PREDSJEDNICA POVJERENSTA**

 **v.r. Milena Ikić, dipl. iur.**